**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително с оператор **община Пловдив**, **площадка с. Цалапица**, **ЕИК: 000471504**, за изграждане и експлоатация на следната инсталация: **„Регионално депо за неопасни отпадъци в землището на с. Цалапица“ за общините Пловдив, Марица, Стамболийски, Родопи, Перущица, Съединение и Кричим – II етап,** попадаща в т. 5.4 от Приложение № 4 към ЗООС - „Депа, приемащи над 10 т за денонощие отпадъци или с общ капацитет над 25 000 т, с изключение на депата за инертни отпадъци“. Инсталацията се намира в с. Цалапица, общ. Родопи, обл. Пловдив.

Компетентен орган за вземане на решение по заявлението е изпълнителният директор на Изпълнителна агенция по околна среда.

В периодаот **27.03.2023 г. до 27.04.2023 г.** документацията, съдържаща се в заявлението, ще бъде достъпна на интернет-страниците на ИАОС и на Община Родопи.

Забележки, разяснения и възражения, в горепосочения срок могат да бъдат подавани до изпълнителния директор на ИАОС и/или кмета на Община Родопи.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Милена Герзилова – главен експерт „Екология“ към Община Родопи, тел: 032 604 127.